CELEX: 32019D0668
Language: et
Date: 2019-04-15 00:00:00
Title: Nõukogu otsus (EL) 2019/668, 15. aprill 2019, Euroopa Liidu nimel võetava seisukoha kohta konventsiooniosaliste konverentsi üheksandal istungil seoses konkreetsete kemikaalide kandmisega teatavate ohtlike kemikaalide ja pestitsiididega rahvusvaheliseks kauplemiseks nõusoleku saamise korda käsitleva Rotterdami konventsiooni III lisasse

29.4.2019   
               
               
                  ET
               
               
                  Euroopa Liidu Teataja
               
               
                  L 113/4
               
            
         NÕUKOGU OTSUS (EL) 2019/668,
         15. aprill 2019,
         Euroopa Liidu nimel võetava seisukoha kohta konventsiooniosaliste konverentsi üheksandal istungil seoses konkreetsete kemikaalide kandmisega teatavate ohtlike kemikaalide ja pestitsiididega rahvusvaheliseks kauplemiseks nõusoleku saamise korda käsitleva Rotterdami konventsiooni III lisasse
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 192 lõiget 1 ning artikli 207 lõiget 3 ja artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Teatavate ohtlike kemikaalide ja pestitsiididega rahvusvaheliseks kauplemiseks nõusoleku saamise korda käsitlev Rotterdami konventsioon („konventsioon“) jõustus 24. veebruaril 2004 ning see sõlmiti liidu nimel nõukogu otsusega 2006/730/EÜ (1).
                  
               
                     (2)
                  
                  
                     Konventsiooni rakendatakse liidus Euroopa Parlamendi ja nõukogu määrusega (EL) nr 649/2012 (2).
                  
               
                     (3)
                  
                  
                     Konventsiooni artikli 7 kohaselt võib konventsiooniosaliste konverents kanda kemikaale konventsiooni III lisasse järgides kemikaalide hindamise komitee soovitust.
                  
               
                     (4)
                  
                  
                     Et tagada importivatele konventsiooniosalistele kaitse konventsiooni alusel ja arvestades, et kõik asjakohased konventsiooni kriteeriumid on täidetud, on vajalik ja asjakohane toetada kemikaalide hindamise komitee soovitust kanda konventsiooni III lisasse atsetokloor; karbosulfaan; krüsotiilasbest; fentioon (üliväikses koguses valmistatavad (ultra low volume, ULV) tooted, mille koostises on toimeainet vähemalt 640 g/l); heksabromotsüklododekaan; foraat ning vedeltooted (emulgeeruv kontsentraat ja lahustuv kontsentraat), mille koostises on parakvaatdikloriidi vähemalt 276 g/l, millele vastab parakvaatioonide sisaldus vähemalt 200 g/l. Veelgi enam, need kemikaalid on liidus juba keelatud või on nende kasutamine rangelt piiratud ja seepärast kohaldatakse nende suhtes konventsiooni nõuetest rangemaid ekspordinõudeid vastavalt määrusele (EL) nr 649/2012.
                  
               
                     (5)
                  
                  
                     Konventsiooniosaliste konverentsi üheksandal istungil tehakse eeldatavasti otsus täiendavate kemikaalide konventsiooni III lisasse kandmise kohta.
                  
               
                     (6)
                  
                  
                     On asjakohane määrata kindlaks liidu nimel konventsiooniosaliste konverentsi üheksandal istungil võetav seisukoht seoses konkreetsete kemikaalide kandmisega konventsiooni III lisasse, kuna see loetelu on liidule siduv,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel teatavate ohtlike kemikaalide ja pestitsiididega rahvusvaheliseks kauplemiseks nõusoleku saamise korda käsitleva Rotterdami konventsiooni („konventsioon“) konventsiooniosaliste konverentsi üheksandal istungil, on toetada seda, et konventsiooni III lisasse kantakse atsetokloor; karbosulfaan; krüsotiilasbest; fentioon (üliväikses koguses valmistatavad (ultra low volume, ULV) tooted, mille koostises on toimeainet vähemalt 640 g/l); heksabromotsüklododekaan; foraad ning vedeltooted (emulgeeruv kontsentraat ja lahustuv kontsentraat), mille koostises on parakvaatdikloriidi vähemalt 276 g/l, millele vastab parakvaatioonide sisaldus vähemalt 200 g/l.
         
         
            Artikkel 2
            Artiklis 1 osutatud seisukohta tehtavates väiksemates muudatustes võivad liidu esindajad kokku leppida ilma nõukogu täiendava otsuseta, võttes arvesse konventsiooniosaliste konverentsi üheksanda istungi tulemusi ja konsulteerides liikmesriikidega koordineerimiskoosolekute käigus kohapeal.
         
         
            Artikkel 3
            Käesolev otsus jõustub selle vastuvõtmise päeval.
         
         
            Luxembourg, 15. aprill 2019
            
               
                  Nõukogu nimel
               
               
                  eesistuja
               
               P. DAEA
            
         
         
            (1)  Nõukogu 25. septembri 2006. aasta otsus 2006/730/EÜ teatavate rahvusvaheliselt kaubeldavate ohtlike kemikaalide ja pestitsiidide suhtes kohaldatavat eelnevalt teatatud nõusoleku protseduuri käsitleva Rotterdami konventsiooni Euroopa Ühenduse nimel sõlmimise kohta (ELT L 299, 28.10.2006, lk 23).
         
            (2)  Euroopa Parlamendi ja nõukogu 4. juuli 2012. aasta määrus (EL) nr 649/2012 ohtlike kemikaalide ekspordi ja impordi kohta (ELT L 201, 27.7.2012, lk 60).